ભાજપના વિજયના પગલે આજે બપોરે ૩.૦૦ કલાકે ભાજપના રાષ્ટ્રીય અધ્યક્ષ અમિત શાહ પત્રકાર પરિષદને સંબોધન કરશે. સાંજે ૬.૦૦ કલાકે ભાજપ સંસદીય પક્ષની બેઠક ભાજપનાં વડાં મથકે મળશે. જેમાં વડા પ્રધાન નરેન્દ્ર મોદી હાજરી આપશે. અહેવાલો અનુસાર કર્ણાટકમાં ભાજપના મુખ્યપ્રધાન પદના ઉમેદવાર યેદિયુરપ્પા આજે સાંજે દિલ્હી પહોંચી રહ્યા છે. મત ગણતરીના પ્રવાહોમાં બહુમતીના નિર્દેશ સાથે ભાજપના કાર્યાલયોમાં ઉત્સવ અને જશ્નનો માહોલ છવાઈ ગયો છે.